CELEX: 31986R1449
Language: el
Date: 1986-05-13
Title: Κανονισμός (ΕΟΚ) αριθ. 1449/86 του Συμβουλίου της 13ης Μαΐου 1986 που τροποποιεί τον κανονισμό (ΕΟΚ) αριθ. 1418/76 περί κοινής οργανώσεως αγοράς της ορύζης

Avis juridique important

|

31986R1449

Κανονισμός (ΕΟΚ) αριθ. 1449/86 του Συμβουλίου της 13ης Μαΐου 1986 που τροποποιεί τον κανονισμό (ΕΟΚ) αριθ. 1418/76 περί κοινής οργανώσεως αγοράς της ορύζης  

Επίσημη Εφημερίδα αριθ. L 133 της 21/05/1986 σ. 0001 - 0001 Φινλανδική ειδική έκδοση: Κεφάλαιο 3 τόμος 20 σ. 0231  Σουηδική ειδική έκδοση: Κεφάλαιο 3 τόμος 20 σ. 0231 

ΚΑΝΟΝΙΣΜΟΣ (ΕΟΚ) αριθ. 1449/86 ΤΟΥ ΣΥΜΒΟΥΛΙΟΥ της 13ης Μαΐου 1986 που τροποποιεί τον κανονισμό (ΕΟΚ) αριθ. 1418/76 περί κοινής οργανώσεως αγοράς της ορύζηςΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  τη γνώμη της Οικονομικής και Κοινωνικής Επιτροπής (3),  Εκτιμώντας:  ότι ο κανονισμός (ΕΟΚ) αριθ. 1418/76 (4), όπως προποποιήθηκε τελευταία από τον κανονισμό (ΕΟΚ) αριθ. 1007/86 (5), προβλέπει στο άρθρο 15 παράγραφος 1 ότι η τιμή κατωφλίου για τα θραύσματα ορύζης υπολογίζεται σε συνάρτηση με το επίπεδο της τιμής  κατωφλίου του αραβόσιτου που ισχύει τον πρώτο μήνα της περιόδου εμπορίας- ότι ο κανονισμός (ΕΟΚ) αριθ. 2727/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα των σιτηρών (6), όπως τροποποιήθηκε τελευταία από τον κανονισμό (ΕΟΚ) αριθ. 1355/86 (7), ορίζει, στο άρθρο 5 παράγραφος 1, ότι η τιμή  κατωφλίου για τον αραβόσιτο που ισχύει τον μήνα Μάρτιο εφαρμόζεται για τους μήνες Ιούλιο, Αύγουστο και Σεπτέμβριο της επόμενης περιόδου εμπορίας- ότι πρέπει, επομένως, να προβλεφθεί προσαρμογή της μεθόδου υπολογισμού της τιμής κατωφλίου για τα θραύσματα  ορύζης,  ΕΞΕΔΩΣΕ ΤΩΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Το άρθρο 15 παράγραφος 1 του κανονισμού (ΕΟΚ) αριθ. 1418/76 αντικαθίσταται από το ακόλουθο κείμενο:  "1. Κάθε έτος καθορίζεται για την Κοινότητα, για την επόμενη περίοδο εμπορίας, τιμή κατωφλίου για θραύσματα ορύζης, το ποσό της οποίας κυμαίνεται μεταξύ 130 και 140 % της τιμής κατωφλίου του αραβόσιτου, που ισχύει για την εν λόγω περίοδο εμπορίας χωρίς  τις μηνιαίες προσαυξήσεις."  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Σεπτεμβρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 13 Μαΐου 1986.  Για το Συμβούλιο Ο Πρόεδρος W. F. van EEKELEN  (1) ΕΕ αριθ. C 53 της 7. 3. 1986, σ. 15.  (2) Γνώμη που διατυπώθηκε στις 17 Απριλίου 1986 (δεν έχει ακόμη δημοσιευθεί στην Επίσημη Εφημερίδα).  (3) ΕΕ αριθ. C 118 της 20. 5. 1986, σ. 1.  (4) ΕΕ αριθ. L 166 της 25. 6. 1976, σ. 1.  (5) ΕΕ αριθ. L 93 της 9. 4. 1986, σ. 3.  (6) ΕΕ αριθ. L 281 της 1. 11. 1975, σ. 1.  (7) ΕΕ αριθ. L 118 της 7. 5. 1986, σ. 1.